Klæbo overlegen i kvaliken - Bjørgen slått av Harsem
Med tiden 3.43,95 på de nesten 1,7 kilometerne på Hamar var det over fem sekunder ned til nestemann på listen. – Jeg hadde kjempeski og det kjentes bra ut. Man går bak en rygg og prøver å ta igjen. Det var artig, sier han til NRK. – Jeg har et mål om å kjempe helt i toppen og da er det viktig med en god prolog. Det startet bra nå, fortsetter han.Klæbo tok på seg brillene og tuslet forbi resten av pressekorpset etter prologen. Det er hans første ordentlige skirenn siden verdenscupen i Toblach for en snau måned siden. Han droppet nemlig Tour de Ski for å trene. Det kan se ut som Klæbo har brukt tiden godt. – Solid og virker råsterk. Virker å ha veldig kontroll, lyder den foreløpige dommen fra sprinttrener Arild Monsen. – Er de andre for langt bak? – Ja, men han hadde vært langt foran uansett hvem det er, sier Monsen til VG.NRK-kommentator Jann Post kalte Klæbos prologtid for utklassing og spurte om «det var mulig». – Det er så imponerende det han gjør. Tiden hans er helt ekstremt bra, sier ekspert Fredrik Aukland. Nærmeste konkurrent til Høsflot Klæbo heter Eirik Brandsdal, som måtte se seg slått med 5,25 sekunder. Bak OL-kandidaten fulgte konkurrentene som perler på en snor. Først en liten overraskelse i Emil Nyeng, så fulgte Pål Golberg, Fredrik Riseth og Sondre Turvoll Fossli rimelig hakk i hæl på Brandsdal. Kasper Stadaas var heller ikke langt bak. Finalerundene begynner 12.20. De kan du følge her. For kvinnenes del var det Kathrine Harsem som var best. Hun vant prologen foran Anna Svendsen og Marit Bjørgen . Sistnevnte var 1,51 sekunder bak på de 1,3 snøfylte kilometerne på Hamar. Harsem vant med tiden 3.32,28. – Det er ingen super proglog av Marit, men vi forventer at hun kommer sterkere tilbake i heatene, kommenterte Torgeir Bjørn for NRK. – Hun bør være nærmere enn 1,5 sekunder, mente ekspertkommentator Fredrik Aukland ved hans side. Fred Børre Lundberg avslører hva som kan få samboeren til å legge opp: Det er imidlertid ikke før 12.20 det virkelig gjelder. Da begynner utslagsrundene i den klassiske NM-sprinten, som for øvrig går uten Heidi Weng, Ingvild Flugstad Østberg og Maiken Caspersen Falla. De tre er så godt som klare for OL-sprinten, som også er av den klassiske sorten, mens det er mer usikkert hvem som blir fjerde løper. Mari Eide er en av de som kjemper om den plassen, men hun fikk det ikke helt til å stemme på prologen. Eide endte på 8. plass, nesten seks sekunder bak Harsem.
Etter nesten en måned uten konkurranse viste Johannes Høsflot Klæbo (21) at formen fortsatt er til stede - og vel så det.